Liste over forfattere i Norsk Salmebok 2013

Denne **listen over forfattere i ''Norsk Salmebok 2013*** inneholder alle personer som står kreditert som tekstforfatter eller oversetter av tekster i *Norsk salmebok 2013*. Dette er [[Den norske kirke]]s offisielle salmebok.

*Norsk salmebok 2013* ble innført som Den norske kirkes salmebok 1. søndag i [[advent]] 2013, og tok da over etter *Norsk Salmebok*  (NoS) fra 1985 og tilleggsboken *Salmer 1997* (S97).

En stor endring i forhold til særlig *Norsk Salmebok*, er at det i *Norsk salmebok 2013*, er med salmer på flere språk. Språk som blir brukt i den norske kirken, som begge variantene av norsk, [[Nordsamisk|nord-]], [[Sørsamisk|sør-]] og [[lulesamisk]], [[kvensk]] og også dialektvarianter av norsk er tatt med, i tillegg til sanger på [[Engelsk språk|engelsk]] og andre språk. Dette gjør at utvalget av tekstforfattere og oversettere spenner videre enn tidligere. 

Over 400 forfattere er representert med en eller flere salmetekster i *Norsk salmebok 2013*. Disse kommer fra rundt tretti land. Bortsett fra Norge, har de [[Norden|nordiske landene]], samt [[Tyskland]], [[Storbritannia]] og [[USA]] flest forfattere representert. Rundt 180 personer står oppført med oversettelser. Disse er i hovedsak norske, men siden salmeboken også har med salmer på andre språk enn norsk, er det også andre nasjonaliteter representert. 

==Tekstforfattere==

Over 400 forfattere er representert med en eller flere salmetekster i *Norsk salmebok 2013*. Disse kommer fra rundt tretti land. Bortsett fra Norge, har de [[Norden|nordiske landene]], samt [[Tyskland]], [[Storbritannia]] og [[USA]] flest forfattere representert. Salmeboken samler salmer fra hele den verdensvide kirke, og har også salmer fra forfattere fra [[Asia]], [[Afrika]] og [[Sør-Amerika]] i tillegg til salmer fra de vestlige tradisjonene. Tidsmessig er forfatterne spredt over rundt 1700 år, med [[Ambrosius]] som ble født rundt 340 e.Kr. som den tidligste og [[Sindre Skeie]], født i 1978, som den seneste forfatteren.

[[Svein Ellingsen]] har skrevet flest tekster med sine 43. Deretter kommer [[Eyvind Skeie]] med 38 og [[Elias Blix]] med 34. [[Martin Luther]] er den ikke-skandinav med flest salmer i boken. Han har 13. [[Britt G. Hallqvist]] er kvinnen med flest salmer med 16.

Kun navngitte enkeltpersoner er listet opp i denne oversikten. I tillegg inneholder salmeboken flere tekster med anonymt eller kollektivt opphav. Blant de anonyme tekstene finnes [[spirituals|afro-amerikanske sanger]] fra slavetiden som «Were you there when they crucified my Lord?» og «Nobody knows the trouble I've seen», folkeviser som den brasilianske «Cantai oa Senhor», den keltiske velsignelsen «Må din vei komme deg i møte» og den finske folkevisen «Ko tieni aivan ahđas oon». Sangene med kollektivt eller institusjonelt opphav omfatter blant annet liturgiske tekster fra *Lutheran Book of Worship* fra USA på 1970-tallet og St. Jakobs-liturgien fra 300-tallet, tekster fra klosterfellesskap som [[Taizéfellesskapet]] i Frankrike og [[Iona-klosteret|Iona-kommuniteten]] i Skottland, [[Bibelen|bibeltekster]] og tekster fra skriftene i [[Dødehavsrullene]]. 



==Oversettere==

Rundt 180 personer står oppført med oversettelser i *Norsk salmebok 2013*. Disse er i hovedsak norske, men siden salmeboken også har med salmer på andre språk enn norsk, er det også andre nasjonaliteter representert. Salmene er i hovedsak oversatt til de norske målformene, samiske språk eller kvensk. Mange av dem som har med oversettelser i salmeboken, har også skrevet helt egne tekster som også er kommet med i samlingen.

[[Arve Brunvoll]] har med 44 oversettelser, og har med det flest i salmeboken. Deretter kommer [[Bernt Støylen]] med 38 og [[Magnus Brostrup Landstad]] med 30. Den ikke-norske med flest oversettelser er dansken [[Hans Adolph Brorson]]som har med åtte oversettelser.

Tidsmessig er den tyske teologen [[Martin Luther]] som ble født i 1483 den første oversetteren i boken, mens [[Åge Haavik]], født i 1974, er den siste. 

[[Terje Aronsen]] står kreditert som oversetter av femten salmer i *Norsk salmebok 2013*. Dette er alle kvenske salmer i salmeboken.



==Kommentarer==
<references/>

==Litteratur==
;Salmebøker
**Norsk Salmebok*, [[Verbum Forlag]], [[Litteraturåret 1985|1985]], Oslo, ISBN 82-543-0349-5
**Salmer 1997*, [[Verbum Forlag]], [[Litteraturåret 1997|1997]], Oslo, ISBN 82-543-0743-1
**Norsk salmebok 2013*, [[Eide Forlag]], [[Litteraturåret 2013|2013]], Stavanger, ISBN 978-82-514-0764-9

;Oppslagsverk
*[[Anne Kristin Aasmundtveit]], *Biografisk leksikon til Norsk Salmebok og Norsk Koralbok*, [[Verbum Forlag]], Oslo, [[Litteraturåret 1995|1995]]. ISBN 82-543-0573-0
*[[Tobias Salmelid]] (red.), *Lundes sang- og salmeleksikon'', Lunde forlag, Oslo, 1997. ISBN 82-520-4425-5.